Nolikuma 6.pielikums

LĪGUMA PROJEKTS

Siguldā, 2016.gada \_\_\_\_.\_\_\_\_\_\_\_\_\_

Siguldas novada dome, reģistrācijas numurs 90000048152, Pils ielā 16, Siguldā, Siguldas novadā, LV-2150, tās priekšsēdētāja Uģa Mitrevica personā, kurš rīkojas pamatojoties uz 2013.gada 13.jūnija Siguldas novada Domes saistošajiem noteikumiem Nr.14 “Siguldas novada pašvaldības nolikums” (prot. Nr.13, §2), (turpmāk - Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_, reģistrācijas numurs \_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_, (turpmāk – Izpildītājs), tās \_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas uz \_\_\_\_\_\_\_\_\_\_\_\_\_\_\_\_\_\_ pamata, (abas kopā turpmāk – Puses),

pamatojoties uz Siguldas novada domes rīkotā iepirkuma „Pārvietojamo sanitāro mezglu noma un apkalpošana Siguldas novada pašvaldības administratīvajā teritorijā”, ID Nr. SND 2016/16 (turpmāk- iepirkums) rezultātiem un iepirkumam iesniegto Izpildītāja piedāvājumu, noslēdz šādu līgumu (turpmāk – Līgums):

**1.Līguma priekšmets**

1.1.Izpildītājs apņemas veikt pārvietojamo sanitāro mezglu uzstādīšanu un apkalpošanu, Siguldas novada pašvaldības administratīvajā teritorijā (turpmāk – Pakalpojums), bet Pasūtītājs apņemas apmaksāt Izpildītāja sniegto Pakalpojumu.

1.2.Izpildītājs sniedz Pakalpojumu atbilstoši Līguma noteikumiem, iepirkuma tehniskajām specifikācijām (1.pielikums), darba uzdevumam (2.pielikums), finanšu piedāvājumam (3.pielikums), pasākumu plānam (4.pielikums) un apsaimniekošanas grafikam (5.pielikums). Pakalpojuma apjoms, sniegšanas vieta un cena ir noteikta Līguma pielikumos.

1.3.Izpildītājs apliecina, ka viņš ir iepazinies ar tehniskajām specifikācijām, darba uzdevumu, pasākumu plānu, apsaimniekošanas grafiku, tajā skaitā ar tajos ietvertajām prasībām un atsakās saistībā ar to izvirzīt jebkāda satura iebildumus vai pretenzijas.

1.4.Pasākumu vajadzībām izvietoto sanitāro mezglu skaitam, izvietošanas laikam un uzturēšanas ilgumam ir informatīva nozīme. Pasākumam nepieciešamo sanitāro mezglu skaits un apkopšanas prasības tiek precizētas ne vēlāk kā 3 (trīs) dienas pirms pasākuma. Pasūtījumu veic Pasūtītāja pilnvarots pasākuma organizētājs. Minimālais sanitāro mezglu vai papildus apkopes skaits ir 1 sanitārais mezgls, vai 1 apkopes reize.

**2.Līguma summa un samaksas kārtība**

2.1.Līguma kopējā summa ir \_\_\_\_ EURO (\_\_\_\_\_\_\_\_\_\_\_\_\_\_\_ EURO, \_\_\_ centi), tajā skaitā pievienotās vērtības nodoklis \_\_\_\_\_\_\_\_\_\_ EURO (\_\_\_\_\_\_\_\_\_\_\_\_\_\_\_ EURO, \_\_\_ centi).

2.2.Līguma kopējā summā ir ietverti visi nodokļi un nodevas, kā arī visi iespējamie Izpildītāja izdevumi, kas nepieciešami kvalitatīvai un pilnīgai saistību izpildei Līguma ietvaros. Līguma izpildes laikā netiek pieļauta ar izmaksu izmaiņām saistīta Līguma kopējās summas maiņa.

2.3.Izpildītājs izsniedz Pasūtītāja pilnvarotajai kontaktpersonai (attiecīgā pasākuma organizētājam) Pakalpojuma pieņemšanas - nodošanas aktu un rēķinu papīra formātā, kā arī Pakalpojuma pieņemšanas - nodošanas aktu un rēķinu elektroniski papildus nosūta pa e-pastu Pasūtītājam, uz e-pasta adresi: [rekini@sigulda.lv](mailto:rekini@sigulda.lv). Pasūtītājs veic samaksu par iepriekšējā mēnesī sniegtu Līguma noteikumiem atbilstošu Pakalpojumu, pārskaitot Izpildītāja izsniegtajā rēķinā norādīto summu uz Izpildītāja bankas kontu 10 (desmit) darba dienu laikā no attiecīgā rēķina saņemšanas dienas un Pakalpojuma pieņemšanas - nodošanas akta abpusējas parakstīšanas dienas.

2.4.Visi norēķini, kas saistīti ar Līguma izpildi, tiek veikti bezskaidras naudas norēķinu veidā, pārskaitot naudu uz Puses norādīto bankas kontu.

2.5.Veicot samaksu par Pakalpojumu, Pasūtītājs ir tiesīgs samazināt Izpildītājam izmaksājamās summas, sagatavojot Izpildītājam attiecīgu rēķinu par aprēķinātajiem no Līguma izrietošajiem prasījumiem šādos gadījumos un apmērā:

2.5.1.kā izdevumus, kas Pasūtītājam radušies sakarā ar Līguma noteikumiem un vispārpieņemtajām normām neatbilstošu Pakalpojuma kvalitāti un to novēršanu, atbilstoši Līguma 4.12.punktam;

2.5.2.to zaudējumu atlīdzībai, kuri Pasūtītājam radušies sakarā ar no šī Līguma izrietošo saistību nepienācīgu izpildi no Izpildītāja puses.

2.6.Par Pakalpojuma samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu, ko apliecina attiecīgais maksājuma uzdevums.

2.7.Nekvalitatīvs vai Līgumam neatbilstošs Pakalpojums netiek pieņemts, un par to netiek veikta samaksa līdz pilnīgai defekta novēršanai.

2.8.Pasūtītājs ir tiesīgs izmainīt pakalpojuma apjomu – samazinot vai palielinot teritorijā pastāvīgai lietošanai izvietoto sanitāro mezglu apjomu līdz 3 (trīs) sanitāro mezglu vienībām mēnesī, paredzot rezervuāru iztukšošanu 1 (vienu) reizi nedēļā.

**3.Līguma izpildes termiņš un nosacījumi**

3.1.Līgums stājas spēkā 2016.gada \_\_.aprīlī un ir spēkā līdz 2017.gada \_\_.aprīlim vai līdz Līguma 2.1.apakšpunktā norādītās Līguma kopējās summas sasniegšanai.

3.2.Izpildītājs apliecina, ka tā rīcībā ir visi nepieciešamie resursi un tehniskās iespējas Pakalpojuma veikšanai.

**4.Pušu pienākumi, tiesības un atbildība**

4.1.Izpildītājs apliecina, ka izvietotie sanitārie mezgli ir viņa īpašumā, un vandālisma gadījumā par tiem visus riskus uzņemas Izpildītājs.

4.2.Izpildītājs:

4.2.1. Pastāvīgi izvietotajiem pārvietojamo sanitāro mezglu apkalpošanu, uzkopšanu un to sanitārās tīrības nodrošināšanu veic katrā pakalpojumu sniegšanas dienā (piektdienās) līdz plkst 7:00 no rīta. Sezonas laikā katrā nedēļas piektdienā, bet nesezonas laikā ik pēc 2 (divām) nedēļām (skat. uzkopšanas reižu skaitu, Līguma 5.pielikumā).

4.2.2. Nodrošina standarta pārvietojamo (t.sk. sanitārie mezgli, kas piemēroti cilvēkiem ar īpašām vajadzībām) uzstādīšanu un apkalpošanu.

4.2.3. Katrā pārvietojamo sanitāro mezglu apkopšanas reizē, nodrošina sanitārā mezgla ģenerālo uzkopšanu, tualetes papīra un aromātisko ķimikāliju atjaunošanu.

4.2.4. Katrā pārvietojamo roku mazgāšanas iekārtu apkopšanas reizē, nodrošina Iekārtas ģenerālo uzkopšanu, ūdens papildināšanu, šķidro ziepju uzpildīšanu, papīra dvieļu atjaunošanu, papīram paredzēto atkritumu urnu iztukšošanu.

4.2.5. Nodrošina pārvietojamo sanitāro mezglu un roku mazgājamo iekārtu uzstādīšanu un apsaimniekošanu Siguldas novada pašvaldības plānoto publisko pasākumu vajadzībām. Par pasākumiem nepieciešamo piegādājamo sanitāro mezglu skaitu, piegādes laiku u.c. informāciju Pasūtītājs informē ne vēlāk kā 3 (trīs) dienas pirms pasākuma. Plānoto publisko pasākumu sarakstam (Līguma 4.pielikums) ir informatīva nozīme.

4.2.6. Nodrošina, ka uzstādītajām roku mazgājamajām iekārtām jābūt komplektā (pietiekošā, samērīgā daudzumā atkarībā no roku mazgājamo iekārtu skaita) ar atkritumu savākšanas konteineriem, kas paredzēti izlietoto papīra dvieļu izmešanai. Roku mazgājamo iekārtu apkalpošanu un to sanitārās tīrības nodrošināšanu, konteineru iztukšošanu un iekārtas materiālu (papīra dvieļu, roku mazgājamā līdzekļa) papildināšanu veic katrā pakalpojuma sniegšanas reizē.

4.2.7. Veicot kārtējo pārvietojamo sanitāro mezglu vai roku mazgājamo iekārtu apkopšanu uzstādīšanas vietās nodrošina piegružotās teritorijas sakopšanu, ja teritorijas piesārņojums radies Izpildītāja darbības rezultātā, vai no izmantotajiem saimniecības līdzekļiem (roku dvieļi, tualetes papīrs u.c).

4.2.8. Par konkrētu pārvietojamo sanitāro mezglu izvietošanas vietu tiek informēts no Pasūtītāja puses, kā arī konkrētās vietas norāda Pasūtītājs. Atsevišķos gadījumos paredz apkalpošanas iespējas teritorijā ar specifiskiem piekļuves ierobežojumiem. Apkalpojošās tehnikas maksimālais augstums 2.40 m, platums 2.30 m, garums 7.50 m. Svara ierobežojums (pilna masa) līdz 7.5 t.

4.2.9. Nodrošina, ka objektā vienlaicīgi novietotajiem sanitārajiem mezgliem jābūt vienā krāsā, stilistiski vienādiem.

4.2.10. Nodrošina, ka uz pārvietojamo sanitāro mezglu kabīnēm jābūt uzlīmei ar Izpildītāja uzņēmuma logo un kontakttālruni, lai iespējamā vandālisma gadījumā jebkuram būtu iespēja sazināties ar uzņēmuma pārstāvjiem un ziņot par notikušo.

4.2.11. Pēc Pasūtītāja pieprasījuma, uz pārvietojamo sanitāro mezglu kabīnēm (ieejas durvīm) izvieto papildus uzlīmes, nodalot sievietēm un vīriešiem paredzētos sanitāros mezglus.

4.2.12. Veicot sanitāro mezglu apkalpošanas darbus stingri ievēro sanitārās normas.

4.2.13. Pēc iepirkuma Līguma noslēgšanas, pirms pārvietojamo sanitāro mezglu apsaimniekošanas darbu uzsākšanas, noslēdz līgumu par pārvietojamo sanitāro mezglu uzkrāto fekālo atkritumu apsaimniekošanu un iesniedz tā kopiju Pasūtītājam..

4.2.14. Par nepieciešamo ārkārtas papildus apkopi tiek informēts no Pasūtītāja puses elektroniski vai telefoniski.

4.2.15. Sanitāro mezglu ārkārtas papildus apkope jāveic 1 (vienas) stundas laikā no informācijas saņemšanas brīža.

4.2.16. Pasākumu laikā, kas notiek vairāk kā vienu dienu, nodrošina apkopes personālu ar aprīkojumu dežūra pasākuma laikā, gadījumos, ja apkope jāveic īsā laika posmā, precīzi noteiktos laikos vai nepieciešama intensīva, vairākkārtēju uzkopšanu. Pasūtītājs par pakalpojuma nepieciešamību informē Pretendentu 3 (trīs) dienas pirms plānotā pasākuma.

4.3.Par Pakalpojuma izpildes termiņa nokavējumu Izpildītājs maksā Pasūtītājam līgumsodu 0,5 % apmērā no kopējās Līguma summas par katru nokavēto dienu.

4.4.Par Līguma 2.3.punktā noteiktās samaksas nokavējumu Pasūtītājs maksā Izpildītājam nokavējuma procentus 0,5 % apmērā no kopējās Līguma summas par katru nokavēto dienu.

4.5.Līgumsoda samaksa neatbrīvo Puses no pienācīgas saistību izpildes.

4.6.Izpildītājs ir atbildīgs par sniegtā Pakalpojuma kvalitāti, tā atbilstību Latvijas Republikā spēkā esošiem standartiem un normatīvajiem aktiem. Ja Pasūtītājs konstatē, ka Pakalpojuma neatbilst Līguma noteikumiem vai normatīvo aktu prasībām, viņš neparaksta Pakalpojuma pieņemšanas- nodošanas aktu un nekavējoties telefoniski informē Izpildītāju par konstatētajām neatbilstībām.

4.7.Līguma 4.6.punktā noteiktajā gadījumā Izpildītājs apņemas par saviem finanšu līdzekļiem 3 (trīs) stundu laikā no brīža, kas Pasūtītājs ir konstatējis Pakalpojuma neatbilstību Līguma nosacījumiem un informējis par to Izpildītāju, novērst konstatētās nepilnības.

4.8.Ja Pasūtītājs konstatē Pakalpojuma neatbilstību Līguma nosacījumiem pēc Pakalpojuma pieņemšanas-nodošanas akta parakstīšanas brīža, Pasūtītājs nekavējoties sagatavo aktu, kurā norāda Pakalpojuma neatbilstību un ne vēlāk kā 1 (vienas) darba dienas laikā rakstveidā par to informē Izpildītāju. Izpildītājs par saviem finanšu līdzekļiem novērš konstatētās nepilnības ne vēlāk kā 3 (trīs) stundu laikā no šajā punktā norādītās informācijas saņemšanas brīža. Ja šajā punktā norādītās nepilnības netiek novērstas, Pasūtītājs ir tiesīgs pieaicināt trešo personu, lai novērstu konstatētās nepilnības un piemērot Līguma 2.5.1.apakšpunktu.

4.9.Pasūtītājs un Izpildītājs tiek atbrīvoti no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šiem apstākļiem pieder – valsts varas un pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (ugunsnelaime, plūdi objektos utt., ja tie ir saistīti ar šī Līguma izpildi). Puse, kura atsaucas uz šajā punktā minētiem apstākļiem, par to iestāšanos paziņo otrai Pusei 3 (trīs) dienu laikā, pievienojot kompetentas institūcijas izziņu, kas apstiprina šo faktu.

**5.Līguma grozīšanas kārtība un kārtība, kādā pieļaujama atkāpšanās no Līguma**

5.1.Šo Līgumu var papildināt, grozīt vai izbeigt Pusēm par to rakstiski vienojoties. Jebkuras Līguma izmaiņas, papildinājumi vai grozījumi tiek noformēti rakstveidā un pēc tam, kad tās parakstījušas abas Puses, kļūst par šī Līguma neatņemamu sastāvdaļu.

5.2.Pasūtītājam ir tiesības nekavējoties izbeigt Līgumu par to iepriekš nebrīdinot Izpildītāju:

5.2.1.Izpildītāja likvidācijas gadījumā;

5.2.2.ja Izpildītājam ir uzsākts maksātnespējas process;

5.2.3.ja Izpildītājs savas vainas dēļ nav nodrošinājis Pakalpojumu Līgumā un tā pielikumos noteiktajā termiņā un nokavējums ilgst vairāk nekā 5 (piecas) kalendāra dienas pēc kārtas vai Izpildītājs nav novērsis Līgumā noteiktajā kārtībā konstatēto Pakalpojuma neatbilstību Līguma noteikumiem vai normatīvo aktu prasībām 3 (trīs) dienu laikā no Pasūtītāja rakstveida pretenzijas saņemšanas.

5.3.Līguma izbeigšanas gadījumā Pasūtītājs veic samaksu tikai par faktiski sniegto, Līguma noteikumiem atbilstošo Pakalpojumu.

**6.Citi noteikumi**

6.1.Šī Līguma labojumi un grozījumi ir spēkā, ja tie noformēti rakstiski un ir abpusēji parakstīti.

6.2.Jautājumus, kas nav atrunāti šajā Līgumā, bet var rasties tā izpildes laikā, Puses risina Latvijas Republikas normatīvajos aktos noteiktajā kārtībā.

6.3.Gadījumā, ja Puses nevar vienoties par konkrētu domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.

6.4.Līguma izpildei Puses pilnvaro savus pārstāvjus:

6.5.no Pasūtītāja puses - \_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_;

6.6.no Izpildītāja puses - \_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_, e-pasts: \_\_\_\_\_\_\_\_\_\_\_.

6.7.Šis Līgums sastādīts uz \_\_ (\_\_\_\_\_\_\_\_\_\_\_) lapām 2 eksemplāros ar 5 (pieciem) pielikumiem pa vienam katrai Pusei. Abiem eksemplāriem ir vienāds juridiskais spēks.

**7.Pušu juridiskās adreses un norēķinu rekvizīti:**

|  |  |
| --- | --- |
| PASŪTĪTĀJS | IZPILDĪTĀJS |
| Siguldas novada dome | Nosaukums |
| Reģistrācijas Nr. 90000048152 | Reģ.Nr.: |
| Pils iela 16, Sigulda, | Juridiskā adrese: |
| Siguldas novads, LV-2150, | Konts: |
| Konts: LV15UNLA0027800130404 | Banka: |
| AS SEB banka | Bankas kods: |
| Bankas kods: UNLALV2X |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| (Uģis Mitrevics) | (\_\_\_\_\_\_\_\_\_\_\_\_\_\_\_\_) |
| 2016.gada \_\_\_.\_\_\_\_\_\_\_\_\_\_ | 2016.gada \_\_\_. \_\_\_\_\_\_\_\_\_\_\_ |